
             СРЕДНО  ОБЩООБРАЗОВАТЕЛНО УЧИЛИЩЕ

                    ’’ВЛ.КОМАРОВ’’ ВЕЛИКО ТЪРНОВО
          ул.„Бяла Бона ”№  9; тел.062/674-974,факс 062/ 644-936
                                  e-mail: v_komarov@abv.bg
                                                                           Утвърдил,

                                                                                                 Веселин Ангеличев

                                                                                                 Директор СОУ „ Вл. Комаров”

Правилник за приемане и обучение на ученици в

самостоятелна форма на обучение
    I. Общи положения

1. Самостоятелната форма на обучение се организира за:

           -  навършили 16 години
           - наказани по чл.36, ал.1, т.5 / чл.139, ал.1, т.4 от ППЗНП

          - ученици в задължителна училищна възраст, които по здравословни причини 

  не могат да се обучават в дневна форма 

         - даровити деца
      2. Необходими документи:

а/ Заявление до Директора на  СОУ /по образец/, което съгласно Наредба No 4 /16.04.2003
                за документите в системата на народната просвета се входира в срок до 01.09.

б/ Удостоверение за завършен клас

в/ Учебната година започва на 15.09. и приключва на 15.09.следващата година.

г/ При записване всеки ученик получава задължително срещу подпис копие от                настоящия правилник.

           д/ Ученикът, който не е подал заявление, че желае да продължи обучението си в съответната учебна година се счита за преустановил обучението си по собствено желание.

         е/ Учениците от IX до XII клас представят снимки  - 2 броя.

II.  Задължителна общообразователна подготовка

1. Учениците се готвят самостоятелно, като имат право да посещават консултациите по различни предмети, според графика на различни предмети, утвърден от Директора, задължително получават конспекти от учителите по съответния предмет.

2.  За една учебна година ученикът в самостоятелна форма на обучение може да завърши един клас.

3. При желание за промяна  формата на обучение също се подава заявление до Директора.

4. При промяна на формата Директорът издава заповед.

5. Учениците в  самостоятелна форма на обучение се явяват на изпити по всички предмети съгласно училищния учебен план.

6. В рамките на една учебна година следва да бъдат организирани една редовна и две поправителни сесии.

7. Правото на допълнителна поправителна сесия се отнася за ученици със здравословни причини , установени с медицински документ, които са възпрепятствали явяването.

8. Съгласно чл. 111 от ППЗНП при повтаряне на класа, учениците се явяват  на изпити само по учебните предмети, по които имат оценка слаб (2) или не са се явили на поправителните изпити.

9. За всяка изпитна сесия със заповед на Директора се определят условията и реда за организиране и провеждане на изпитите.

10. Учениците в самостоятелна форма на обучение се задължават стриктно да спазват датите и  часовете за консултация и провеждане на изпитите.

11. Учениците в самостоятелна форма на обучение са длъжни сами да се информират за датите на изпитите.
 III. Изпити в процеса на обучение
1. Учениците се явяват на изпити за определяне на годишна оценка съгласно чл.25,ал.1,т.4 от Наредба №3 / 15.04.2003 г.за системата на оценяване според учебния план и графика, утвърден със заповед на Директора.

2. Изпитите се провеждат съгласно изискванията по чл. 29 б, ал.2 от Наредба № 3, като – писмен, устен и практически.

3. Писмените изпити са с времетраене 3 астрономически часа, а устните не повече от 30 минути.

4. Изпита по чужд език е в две части – писмен и устен.

5. Изпита по информатика и информационни технологии е в две части – писмен  и практически. 

6. Изпита по ФВС е практически.

7. Крайната оценка от изпитите, които се провеждат в две части е средноаритметично от двете части.

8. Ученици, които имат оценка слаб (2) по учебен предмет на редовните и поправителните сесии или не са се явили повтарят класа.

9. В един ден не могат да се провеждат изпити по повече от един учебен предмет за един ученик.

10. Ученикът продължава обучението през следващата учебна година, след успешно полагане на всички  изпитни предмети ,съгласно учебния план.

11. Заявленията за допускане до изпити се подават до Директора на училището най- късно 10 дена преди всяка редовна сесия.

12. Изключения се допускат с решение на ПС

13. При явяване на изпит учениците  в самостоятелна форма на обучение задължително показват документ за самоличност.

Настоящият правилник е приет на заседание на ПС, протокол № 10/08.09.2014г.
